গেম অব থ্রোনস
গেম অব থ্রোনস () ডেভিড বেনিওফ ও ডি. বি. ওয়েস নির্দেশিত মার্কিন কাল্পনিক নাট্য ধারাবাহিক। এটি জর্জ আর. আর. মার্টিন রচিত ফ্যান্টাসি উপন্যাস ধারবাহিক "আ সং অব আইস অ্যান্ড ফায়ার" অবলম্বনে নির্মিত, যার প্রথম উপন্যাসটি হল "আ গেম অব থ্রোনস"। ধারাবাহিকটি আইসল্যান্ড, উত্তর আয়ারল্যান্ড, কানাডা, ক্রোয়েশিয়া, স্কটল্যান্ড, মাল্টা, মরক্কো, যুক্তরাষ্ট্র ও স্পেনে চিত্রায়িত হয়েছে। ধারাবাহিকটি ২০১১ সালের ১৭ এপ্রিল এইচবিও চ্যানেলে প্রথম প্রচারিত হয় এবং এর সপ্তম মৌসুম শেষ হয় ২৭ আগস্ট, ২০১৭। ধারাবাহিকটি ২০১৯ সালে অষ্টম মৌসুম দিয়ে শেষ হবে।
আ স্টর্ম অব সোর্ডস
"আ স্টর্ম অব সোর্ডস" অবলম্বনে "আ গেম অব থ্রোনস" বোর্ড গেমের দ্বিতীয় অংশ প্রকাশিত হয় ২০০৬ সালের জুলাইয়ে। এই উপন্যাসের অর্ধেক অবলম্বনে এইচবিওর "গেম অব থ্রোনস" টেলিভিশন ধারাবাহিকের "৩য় মৌসুম" নির্মিত হয়, অন্যদিকে দ্বিতীয় অর্ধেক অবলম্বনে ধারাবাহিকের "৪র্থ মৌসুম" নির্মিত হয়, এবং "৫ম মৌসুমের" কিছু অংশে এই উপন্যাসের ঘটনাবলী গৃহীত হয়।